Rudolf Borchardt
Store norske leksikon,Språk og litteratur,Litteraturvitenskap,Litteraturforskere og kritikere
Rudolf Borchardt var en tysk forfatter og kritiker. Han var nær knyttet til Hugo von Hofmannsthal og påvirket av dennes konservative idealisme. Fra 1904 var han for det meste bosatt i Italia.
Borchardts kritiske arbeider Gespräch über die Formen (1912) og Rede über Hofmannsthal (1902) øvde betydelig innflytelse på samtidens estetiske tenkning. Borchardt var i besittelse av et usedvanlig språktalent og oversatte blant andre Pindar, Dante og en rekke engelske diktere til tysk.Borchardts egen diktning er preget av en stilsikker språkfølelse: ikke minst i diktsamlingene Jugendgedichte (1920) og Gartenphantasie (1925) gjør den seg gjeldende. Av posthume verker kan nevnes Pisa (1948) og Der leidenschaftliche Gärtner (1951). Hans brevveksling med Hofmannsthal utkom i 1994. Les mer i Store norske leksikon Tysklands litteratur litteraturkritikk